ນັກກິລາ ຈາໄມກາ ຮວບຫຼຽນທັງໝົດ ໃນການແຂ່ງຂັນ ແລ່ນ 200 ແມັດ (ສະໄລດ໌)
ນັກກິລາແລ່ນຈາໄມກາ ໄດ້ຮັບທັງ 3 ຫຼຽນ ໃນແຂ່ງຂັນແລ່ນ 200 ແມັດປະເພດຊາຍ ໃນກິລາໂອລິມປິກທີ່ກຸງລອນດອນ
ພວກນັກແລ່ນເກັ່ງໆຂອງຈາໄມກາ ໄດ້ຊະນະທັງ 3 ຫຼຽນ ໃນການແຂ່ງຂັນກິລາໂອລິມປິກ ທີ່ກຸງລອນດອນໃນວັນພະຫັດວານນີ້ ນັກແລ່ນໄວທີ່ສຸດຂອງໂລກ Usain Bolt ໄດ້ຊະນະຫຼຽນຄຳໃນການແລ່ນ 200 ແມັດ ໂດຍ ໃຊ້ເວລາ 19 32 ວິນາທີ ສ່ວນ Yohan Blake ຊຶ່ງເປັນເພື່ອນຮ່ວມທີມ ແລະ ຝຶກແອບນຳ ກັນນັ້ນໄດ້ຊະນະຫຼຽນເງິນໂດຍໃຊ້ເວລາ 19 44 ວິນາທີແລະ Warren Weir ຊະນະຫຼຽນ ທອງແດງ ໂດຍໃຊ້ເວລາ 19 84 ວິ ນາທີ Usain Bolt ໄດ້ກາຍເປັນບຸກຄົນທຳອິດທີ່ຊະນະທັງການແລ່ນ 100 ແມັດ ແລະ 200 ແມັດ ໃນການແຂ່ງກິລາໂອລິມປິກສອງສະໄໝຊ້ອນ ລາວໄດ້ໃຊ້ເວລາໜ້ອຍທີ່ສຸດເປັນປະວັດການ ໃນການແລ່ນ 100 ແມັດເມື່ອວັນອາທິດແລ້ວ ໃນການແຂ່ງຂັນແລ່ນ 800 ແມັດປະເພດຊາຍຮອບສຸດທ້າຍນັ້ນ David Rudisha ຈາກ ເຄັນຢາ ຊະນະຫຼຽນຄຳໂອລິມປິກເປັນເທື່ອທຳອິດ ດ້ວຍການທຳສະຖະຕິໃໝ່ຂອງໂລກໂດຍ ໃຊ້ເວລາແຕ່ພຽງ 1 ນາທີກັບ 20 91 ວິນາທີທໍ່ນັ້ນ ຄືນຶ່ງສ່ວນສິບຂອງວິນາທີໜ້ອຍກວ່າ ສະຖິຕິທີ່ລາວໄດ້ເຮັດໄວ້ ເມື່ອ 2 ປີກ່ອນ ໃນການແຂ່ງຂັນເຕະບານແມ່ຍິງນັ້ນ ທີມຂອງສະຫະລັດໄດ້ຄວ້າເອົາຫຼຽນຄຳມາຄອງໂດຍ ຊະນະຍີ່ປຸ່ນ 2 ປະຕູຕໍ່ 1 ຍີ່ປຸ່ນ ເຄີຍຊະນະທີມສະຫະລັດໃນການແຂ່ງຂັນຊິງແຊັມເຕະບານ ໂລກແມ່ຍິງ ປີກາຍນີ້ ໃນການແຂ່ງຂັນບານບ້ວງປະເພດຍິງນັ້ນ ທີມຂອງສະຫະລັດໄດ້ກ້າວເຂົ້າໄປຫຼິ້ນໃນຮອບຊິງ ຫຼຽນຄຳ ໂດຍການເອົາຊະນະອອສເຕຣເລຍ 86 ຕໍ່ 73 ມາຮອດເວລານີ້ ສະຫະລັດໄດ້ນຳໜ້າປະເທດຕ່າງໆ ໃນການໄດ້ຮັບຫຼຽນທັງໝົດ ຄືໄດ້ 90 ຫຼຽນຕິດຕາມດ້ວຍຈີນ 80 ຫຼຽນ ແລະຣັດເຊຍ 56 ຫຼຽນ ໃນດ້ານຫຼຽນຄຳນັ້ນສະຫະລັດ ກໍນຳໜ້າໝູ່ຄືກັນຄືໄດ້ທັງໝົດ 39 ຫຼຽນ ຂະນະທີ່ຈີນໄດ້ 37 ຫຼຽນ ແລະອັງກິດ 25 ຫຼຽນ